**Despre fericire..**

*Alexandrescu Oana-Adriana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Când credeam că fericirea devenise doar un mit

Contemplând chipuri crispate ce musteau de suferință,

Fără să m-avertizeze mii de gânduri m-au lovit

Garnisindu-mi deznădejdea cu o aprigă dorință..

Să mă lupt cu tot ce viața prin destin mi-a pregătit

Ignorând săgeata urii și a realității crude

Am simțit că fericirea visul mi-a desăvârșit..

Știu că îngerii îmi cântă..versul lor lin mă pătrunde!..

Sub zăpezile uitării versuri mii am îngropat

Să rodească poezia ce-mi aduce alinare

Râde sufletul în mine..am murit și-am înviat..

Fericirea îmi recită psalmul ei cu-înverșunare!..

19.11.2017